নিউটাউন থেকে গ্রেফতার করা হয়েছে অভিযুক্ত দীপঙ্কর সরকারকে। দীপঙ্করের গ্রেফতারের পরেই এলাকা ফের উত্তপ্ত হয়ে ওঠে। অভিযুক্তের বাড়ি ভাঙচুর করে নিহত তৃণমূল কর্মীর সঙ্গীরা। এলাকায় নামানো হয় RAF। সঞ্জয় রায় খুনে গ্রেফতার দীপঙ্কর সরকার।
প্রকাশ্যে খুন হন তৃণমূল কর্মী সঞ্জয় রায়। গুলি করতে করতে তাড়া করে কুপিয়ে নৃশংসভাবে খুন করা হয় সঞ্জয়কে। অগ্নিগর্ভ হয়ে ওঠে এলাকা। বেশ কয়েকটি জায়গায় বোমাবাজি হয়। কিন্তু কারা এভাবে খুন করল এই তৃণমূল কর্মীকে? এলাকার সাংসদের দাবি, বিরোধীরা চক্রান্ত করেই খুন করেছে তাঁদের দক্ষ সংগঠককে। দীপঙ্করের গ্রেফতারের পরেই এলাকায় চাঞ্চল্য ছড়ায়। শুরু হয় অভিযুক্তদের বাড়ি ভাঙচুর। তাণ্ডব চালায় নিহত তৃণমূল কর্মীর সঙ্গীরা। পরিস্থিতি সামলাতে এলাকায় নামানো হয় RAF। ঘটনার পরদিন থমথমে বাগুইআটি। দোকানপাট বন্ধ। রাস্তায় বেরোয়নি গাড়ি। স্কুলেও পড়ুয়াদের হাজিরা বেশ কম। আতঙ্ক তাড়া করে ফিরছে এলাকাবাসীকে। ধৃত দীপঙ্করকে নিজেদের হেফাজতে নিয়ে জেরা করছে পুলিস।